ראש גדול (סדרת טלוויזיה)

הפתיח

הפתיח מתאר את התלמידים של בית הספר שמופיעים אחד אחרי השני בלוקר האישי שלהם בבית הספר עם שם הדמות ושם השחקן. איציק כהן (אלחנן ברדוגו) מופיע אחרון בכותרות הפתיחה, כאשר אחד מהדמויות משאירה לו "הפתעה" בארון. בעונה השישית לא מופיע ארון בית הספר בפתיח.

עונה ראשונה

שודרה מ-7 בנובמבר 2004 עד 10 ביולי 2005 בערוץ יסבבה.
העונה הראשונה מגוללת את סיפורם של נערים ונערות בבית הספר "אביבים" בו ישנו פרויקט חדשני מסוגו: פרויקט יזמים צעירים. בתחילה תומר, נער מקובל ובעל חשיבות בקרב חבריו לכיתה, מנהיג את הקבוצה ויחד הם מפתחים טיל, שהניסוי איתו נכשל. תומר מודח מניהול הפרויקט. לאחר וידוי האהבה של מור, תומר ומור לא חברים והוא מתאהב בטלי, חברתה הטובה של מור שבדיוק חזרה לארץ מארצות הברית לאחר שהנהיגה פרסומת למסטיק. מור מחליטה להיות ראשת הקבוצה של פרויקט היזמים, וברוב קולות היא נבחרת להיות ראשת הקבוצה החדשה. יש לה המצאה חדשנית: מגבת מחוממת. בסוף העונה מור ותומר הופכים לזוג. לאחר שהמנהל צביקה עבר לנהל בית ספר בסידני, אוסטרליה ומשרתו כמנהל בית הספר הועברה אל אלחנן, ה'מנהל בפועל'. 
העונה כוללת 50 פרקים.

עונה שנייה

שודרה מ-1 בינואר 2006 עד 13 במרץ 2006 בערוץ הילדים ב-yes.
לאחר אירועי פרויקט היזמים הצעירים, עוזבים מספר תלמידים את בית הספר: טלי חוזרת לאמריקה, ריקרדו ואיריס עוזבים לארגנטינה כדי לחיות עם משפחתו של ריקרדו, אורי עובר לבית הספר למחוננים באילת. במהלך העונה תומר ואיתי בונים מכונית קארטינג על מנת להשתתף בתחרות קארטינג ולהשיג פרס כספי. מור ויעל עוברות לגור ביחד, לאחר שנורית ואביב הפכו לבני זוג. הדבר יוצר מריבות בין מור ליעל לאורך העונה - יעל טוענת שיש לה כוחות מיוחדים, אך מור טוענת שיעל עושה זאת על מנת לקבל תשומת לב ולהפריד בין הוריהם.
איילה, אחותה של יעל, עוברת לגור לבד ובמהלך העונה מתאהבת באסף אך בסוף נפרדת ממנו כי אסף חזר לדרך פשע.
איילה ואיתי הופכים לזוג לזמן קצר לאחר שאיתי הצליח להציל את איילה מאסף ומשותפו דוד, שחטף אותה. בעקבות ביקורת של הסביבה על הפרשי הגילאים ביניהם, איילה ואיתי נפרדים. דניאל ואלכס, שני תלמידים חדשים בבית הספר, משתלבים בחבורה. דניאל רוצה להיות ראפר, הוא מתאהב ביעל אך לא יודע איך לבטא את אהבתו כלפיה אך בסוף נהיה החבר של יעל. אלכס היא בת הזוג של איתי, אך לבסוף הם נפרדים, כי אלכס ניצלה את איתי, אך בסוף העונה היא אומרת לו שהיא אוהבת אותו באמת. אלכס חולמת להיות דוגמנית, כאשר דייב סוכן הדוגמניות שפוגש אותה מבטיח להפיק לה בוק. אמנם, הוא מתגלה כנוכל. תלמיד נוסף שמגיע לבית הספר הוא רוי. במהרה הוא ותומר הופכים ליריבים עקב מלחמה על לבה של מור. בסוף העונה תומר ומור חוזרים להיות זוג, על אף שתומר כבר היה בדרך לנסוע עם גילי למחנה קיץ בחו"ל.
מעט לפני סוף העונה רוי שבר את הרגל ולכן לא יכל להשתתף בתחרות קרטינג, תומר השתתף במקומו ואף זכה. עוד במהלך העונה השנייה, דורון דדון גונב למור את הציורים ושם בקומיקס שלו בטענה שהציורים הם שלו ולא של מור. בסוף העונה, החברים מתגייסים לעזרת מור, ומוכיחים שהציורים אכן שלה.
הסדרה ממשיכה בעונה זו לעקוב אחר דילמות בהתבגרותם של בני הנוער, החיפוש אחר אהבה והלחצים המופעלים עליהם בגיל זה. עלילת עונה זו נסובה סביב סכסוך בין שתי קבוצות נערים על רקע מאבקי שליטה בצריף נטוש.
העונה כוללת 55 פרקים.

עונה שלישית

שודרה מ-7 בינואר 2007 עד 11 בפברואר 2007 בערוץ הילדים ב-yes.
העונה השלישית נפתחת ביום הראשון ללימודים בבית הספר אביבים. מספר תלמידים עזבו את בית הספר: אלכס לאחר שאיתי שבר את ליבה, גילי לאמריקה, ורוי בחזרה לפנימיה הצבאית. אל בית הספר הצטרפו תלמידים חדשים מבית הספר "המקיף": סיוון, שרונה ולירון. כמו כן, גם גיא ונעמה הצטרפו לעונה. הסדרה עוסקת בעונה זו בהשתלבותם של התלמידים, בסיטואציות שונות מהווי בית הספר, במערכות יחסים בין התלמידים, ובמרובע יחסים רומנטי בין תומר, מור, סיוון ולירון. לאלחנן מצטרף מנהל המקיף, זרח, אשר הופך ליריבו מהרגע הראשון. העונה מסתיימת בבר המצווה של יונתן בחוות הסוסים של תומר וסיוון. בנוסף, אלחנן מחליט שבתי הספר אביבים והמקיף לא יפרדו.
אל צוות השחקנים הוותיק, הכולל בין היתר את איציק כהן, אדם הירש, נבו קמחי, לימור גולדשטיין ונטע הבר, הצטרפו בעונה זו רוני דואני, אורנה פיטוסי, תמר שם אור, סיוון מסט ומייקל לואיס.
העונה כוללת 55 פרקים.

עונה רביעית

שודרה מ-5 באוגוסט 2007 עד 11 בספטמבר 2007 בערוץ הילדים ב-yes.
מספר תלמידים עוזבים: מור לחו"ל בשל ציורה, תומר ללימודים באמריקה, שרונה עברה לדירה בצפון, וסיוון עברה לירושלים. מספר תלמידים הצטרפו כמו: קוזו, דבש וקשת, שחר וגורי. עונה זו עוסקת במפעל תרופות הפועל בעירם של גיבורי הסדרה; אנשי המפעל מפתחים גלולה לשיפור תפקוד המוח, ולצורך כך מבצעים ניסויים בבעלי חיים ומרעילים אותם. יעל מגלה את פעילות המפעל וחוקרת את הנושא עם לירון, שחושד שכלבו נחטף על ידי אנשי המפעל. רחלי אחותו של לירון אומרת לו להפסיק להתעסק בשטויות שמסביב כמו מוזיקה ולהשקיע בבית הספר ובעיתונות, ויעל מתחילה גם להתעניין בעיתונות ולעזור לה. במהלך העונה יעל ולירון לא מפסיקים לחקור את המפעל וכך פעם מגלים פרטים חדשים ומפתיעים. עד שבסוף העונה הם מצליחים לפרוץ למפעל ולהפליל את אחיקם צוקר. בסוף העונה לירון ודבש הופכים להיות זוג לאחר שבמהלך השנה הם שנאו אחד את השנייה.
עוד במהלך העונה דניאל נפרד מיעל ומתחבר לקשת. איתי מתאהב בדבש שזורקת אותו ולכן איתי מחליט לנקום בה. יעל הופכת להיות בת הזוג של שחר וקוזו הופך לחבר של נעמה, לאחר שנפרדה מלירון. העונה מסתיימת במסיבת האירוסין של אלחנן ונאורה, בהשתתפות תלמידי בית הספר.
אלמה בן זאב, תמר שם אור וסיוון מסט השתתפו בעונה זו בתפקיד אורח. אל צוות השחקנים הצטרפו מירב פלדמן, דליק ווליניץ, אביגיל אריאלי, אליענה בקייר, מיטל מיכאלי, ארז בן הרוש, גיא כהן, תומר אופנר ויובל שבח.
העונה כוללת 55 פרקים.

עונה חמישית

שודרה מ-3 במאי 2009 עד 9 ביולי 2009 בערוץ הילדים ב-yes.
העונה שודרה לראשונה בערוץ yes stars ישראלי ובערוץ הילדים במקביל.
במהלך העונה גיבורי הסדרה לומדים בכיתה י"ב בבית הספר, ועוסקים בתחומי אנרגיה, אקולוגיה ואיכות הסביבה. מספר רב של תלמידים עזבו את בית הספר: קוזו לבית ספר למחשבים. יעל לא מופיעה בעונה זו, אולם לא ניתן שום הסבר להיעלמותה לאחר שדניאל שבר את ליבה, נעמה טסה לצרפת, תותי ויונתן גורשו מבית הספר. מצטרפים אל בית הספר כמה ילדים כמו: יהלומית, אור, לילך, אלירן ויואב. בהמשך גילו יהלומית, איתי, דניאל ולירון דרך שבה מכונית תיסע 1000 קילומטר עם ליטר דלק אחד. הם חותמים על חוזה שיתוף פעולה עם "מלצר קידוחים בע"מ", החברה של נוביצקי והראל ברק שניסו לעכב אותם במטרה לקבל את הכסף של הפטנט שלהם. במהלך העונה, כאשר מתגלים אי-סדרים בחברה, דבש, קשת, לירון ואור הבריחו את גדעון סלע מהמחלקה הסגורה כדי שיחשוף מידע נוסף על החברה ובכך יעזור להפליל את החברה על ידי פרסום כתבה בעיתונות. אכן, דבש פירסמה את הכתבה על שחיתות החברה. בעקבות פרסום הכתבה נוביצקי חטף את דבש ואיים לברוח איתה מהארץ, אך איתי, לירון, אור, דניאל, קשת ויהלומית משתפים פעולה ומצליחים לשחרר אותה, בעוד המשטרה עצרה את נוביצקי.
העונה כוללת 50 פרקים.

ראש גדול - ראש חדש (עונה שישית)

העונה עלתה לשידור ב-1 בינואר 2017 והסתיימה ב-22 במאי 2017.
הפעם הסדרה עלתה בערוץ KidZ תחת השם "ראש גדול - ראש חדש".
העונה מתרחשת כ-7 שנים לאחר סיום העונה החמישית. בעונה זו השתתפו מספר דמויות מוכרות כמו איתי, דניאל, יעל ושחר. מסופר על חייהם לאחר שסיימו את לימודיהם. גם אלחנן משתתף בעונה זו וחוזר לנהל את בית ספר אביבים לאחר הפסקה של מספר שנים.
בתחילת העונה איתי מחפש רעיון לשיווק מוצר לחברת "נבטים". יעל מגיעה והם רואים בטלוויזיה שפרץ מרד בבית ספר אביבים. בינתיים חניתה, המנהלת הנוכחית, מפוטרת ובמקומה נכנס אלחנן אך אלחנן משכנע את חניתה לעבוד לצדו. העונה עוסקת בחבורת הילדים בתיכון: עידו ברגר, מנהיג המרד, מאוהב בתכלת חברתו, ילדה עם קשיי קשב וריכוז. אך לא מצליח להגיד לה זאת. וכשהוא אומר לתכלת שהוא אוהב אותה היא חושבת שהוא צחק. לאחר מכן הוא מנשק אותה והיא מתרגזת אך הופכת לבת זוגו לזמן קצר, לאחר שגילתה שצילם סרטון התנצלות על המרד. מוריה מוסקט, ילדה עשירה ומפונקת שאביה מנהל חברת "מוסקט". אמילי, בת דודה של יעל, מנסה להתקרב לשמר כשהיא לא יודעת שגילי מאוהב בה. גילי, נער חזק וביישן שמאוהב באמילי אך מתבייש להגיד לה זאת. ושמר, ילד מצחיק שמנסה לעזור לחבריו בבעיותיהם.
איתי שותף בחברת פרסום יחד עם דניאל, יחד הם מנסים לרעיון פרסומי ב"נבטים". הם מקימים מחתרת סודית שפועלת נגד תאגיד המזון "מוסקט". הם מגייסים את עידו ולאחר מכן גם את תכלת ואת מוריה, עד שהם מצליחים להפליל את אילן מוסקט ולנקות מאשמה את מוטי מוסקט. בעונה זו מצטרפות שלוש דמויות חדשות: יוליה - המטפלת של תכלת, חברה מהצבא של איתי דניאל ויעל, מפתחת קשר רומנטי עם אלמוג. אלמוג - אחיו הגדול של גילי, מתאמן במכון כושר שמנהל חברו שחר, מאוהב ביוליה ולא מפתח קשר רומנטי כי הוא חושב שהוא לא לרמה של יוליה שהיא מדענית למוח בעלת תארים באוניברסיטה. ולכן הוא חבר של יעל אפילו שאינו אוהב אותה למעשה יעל משלה את עצמה שהיא מאוהבת באלמוג שהיא בעצם אוהבת את דניאל. בסוף העונה יעל ושחר עוזרים לאלמוג וליוליה להפוך לחברים. דיתי - חברתו של דניאל מהודו, עוזרת לאיתי בעסק של נבטים. דניאל מציע לה נישואין והיא מסכימה אך לבסוף הוא נפרד מדיתי לאחר שיעל התוודאה בפניו על אהבתה אליו.
בסוף הפרק האחרון אלחנן, חניתה ושאר התלמידים שרים שירים שונים ובסוף את שיר הפתיחה "לך עם החלום" בגרסה מיוחדת שכוללת גם שירים ישראליים מוכרים.
העונה כוללת 49 פרקים.